|  |  |  |
| --- | --- | --- |
|  |  | Δελτίο Τύπου |
|  |  |  |
| **Τμήμα Επικοινωνίας &****Δημοσίων Σχέσεων****Αθήνα, 06.03.2025** |  |  |
|  |  |  |

**Πάνω από 30 επιχειρήσεις με περισσότερες από 900 θέσεις εργασίας στην «Ημέρα Καριέρας» της ΔΥΠΑ στην Πάτρα στις 14 Μαρτίου**

Αυξάνεται διαρκώς ο αριθμός των επιχειρήσεων που θα συμμετάσχουν στην 41η «Ημέρα Καριέρας» της Δημόσιας Υπηρεσίας Απασχόλησης (ΔΥΠΑ), που θα πραγματοποιηθεί την Παρασκευή 14 Μαρτίου, στην Πάτρα (My Way Hotel & Events, Λεωφ. Όθωνος - Αμαλίας 16, 26223) από τις 10:00 έως τις 18:00.

Οι επιχειρήσεις έχουν ξεπεράσει τις 30 με περισσότερες από 900 θέσεις εργασίας, παρέχοντας αντίστοιχες ευκαιρίες απασχόλησης σε ειδικότητες υψηλής, μεσαίας και χαμηλής εξειδίκευσης.

Η συμμετοχή είναι δωρεάν και η δήλωση συμμετοχής βρίσκεται στη διεύθυνση:

<https://www.eventora.com/el/Events/imera-karieras-dypa-patra-2025>

Οι κλάδοι οικονομικής δραστηριότητας των επιχειρήσεων αφορούν ενδεικτικά: χονδρικό και λιανικό εμπόριο, τηλεπικοινωνίες, τουρισμό, εκπαίδευση, σχεδιασμό και κατασκευή μηχανημάτων, ανάπτυξη τεχνικών έργων και υποδομών ,βιομηχανίες ποτών, παραγωγής και εμπορίας ζαχαρωδών ειδών, εμπόριο δομικών υλικών, παροχή οδικής βοήθειας και τροφοδοσίες πλοίων.

**Οι ειδικότητες που αναζητούν οι επιχειρήσεις αφορούν** διαφορετικά επίπεδα εκπαίδευσης και είναι ενδεικτικά: ηλεκτρολόγοι μηχανικοί, μηχανολόγοι μηχανικοί, τεχνολόγοι τροφίμων, ηλεκτρολόγοι, υδραυλικοί, εργατοτεχνίτες, χειριστές μηχανημάτων, ειδικότητες ΙΤ, εκπαιδευτικοί, στελέχη χρηματοοικονομικών τμημάτων, σύμβουλοι τηλεφωνικής εξυπηρέτησης και τεχνικής υποστήριξης, υπάλληλοι γραφείου, λογιστές, γραφίστες, πωλητές, υπάλληλοι αποθήκης, οδηγοί, καθώς και ειδικότητες σε όλο το φάσμα του τουρισμού και της φιλοξενίας.

Οι πολίτες θα έχουν τη δυνατότητα να ενημερωθούν από εξειδικευμένους εργασιακούς συμβούλους και στελέχη της Μονάδας Εξυπηρέτησης Μεσαίων και Μεγάλων Επιχειρήσεων (ΜΕΜΜΕ) για τις δράσεις και υπηρεσίες της ΔΥΠΑ.

Περισσότερες πληροφορίες σχετικά με τις δράσεις της ΔΥΠΑ στον ιστότοπο [www.dypa.gov.gr](http://www.dypa.gov.gr)

Πληροφορίες σχετικά με τη ΜΕΜΜΕ: [www.dypa.gov.gr/memme](http://www.dypa.gov.gr/memme)